5. Եթե դատական սանկցիայի ենթակա անձը չարաշահում է սույն հոդվածի 3-րդ եւ 4-րդ մասերով նախատեսված իրավունքը եւ արտահայտվելու իրավունքն օգտագործում է դատական սանկցիայի պատճառ հանդիսացող վարքագիծը կամ գործողությունը շարունակելու կամ նման նոր վարքագիծ կամ գործողություն դրսեւորելու կամ կատարելու համար, կամ հայցում է դատարանի ներողամտությունը ակնհայտ արհամարհանք դրսեւորելու կամ դատարանի եւ դատավորի հեղինակությունը արտահայտման այլ ձեւով նսեմացնելու միջոցով, ապա դատավորն իրավասու է այդ անձի նկատմամբ կիրառել առավել խիստ դատական սանկցիա: